Традиционна годишна среща на Съюза леярите към браншовата камара–25 октомври 2019г., гр.Априлци
· Избор на леярна на 2019г. – „Алуком“АД, гр.Плевен
· Избор на ротационен председател на Съюза на леярите

Тазгодишната среща на Съюза на леярите премина при добра организация, висока активност и заинтересованост. Сутринта на 25 октомври бе посетена фирма „Алуком“АД, гр.Плевен. Присъстващите бяха запознати с производството и с нововъведените технологии и оборудване.


Срещата в гр.Априлци премина при подчертан интерес и удовлетвореност на участниците от обсъжданата тематика и изнесената информация. (Приложена Програмата за проявите.)

При голям интерес протече и обсъждането и избора на „Леярна на 2019г.“. Непрекъснатите усилия на „Алуком“- Плевен да продължи въвеждането на нова техника и технологии изведе фирмата за втора поредна година на първо място и единодушно бе избрана за леярна на 2019г. за внедряване на роботизирана клетка „Kuka“ за автоматично почистване на леяковата система, почистване на федери; Инсталирани: 2 нови топилни индукционни пещи; 2 нови леярски машини СРС 1100; Нова леярска машина СРС 601; Машина за производство на пясъчни сърца, метод COLD BOX и с-ма за енергиен мониторинг в съответствие с ISO 50001. Дружеството поема разходите за обучение по инженерни специалности на 7 души в ТУ-Габрово; обучения на персонал; стипендии и учебни практики за ученици.
На второ място с изравнени резултати бяха избрани:

· „ЗММ-Стомана“АД, гр.Силистра, също за втора поредна година за внедряване в производството на автомат за производството на леярски форми. Собствен принос за коплиране на автомата към съществуващия конвейер. Обучение на персонала за работа с новата техника, и

· „ИПО“ООД, гр.Карлово за внедряване в производството на автоматизирана система за рециклиране на химически втърдяващи леярски смеси, вкл.тръскаща решетка, системи за пневмотранспорт и охлаждане, инсталация за отделяне на хромитовия пясък от кварцовия пясък и рециклиране на пясъка. Обучение на персонала за работа с новата техника.
На трето място бе избрана фирма „Метаком-СЛЗ“АД, гр. Плевен за внедряване в производството на двойка индукционни пещи с едно управление и дробометна машина. Подобряване на работната среда чрез усъвършенстване на вентилационната система в производствените помещения.


Ежегодно ръководството на Съюза на леярите към браншовата камара избира от състава си председател. За ротационен председател на мястото на досегашния - инж.Петър Найденов, изпълнителен директор на „Метаком-СЛЗ“АД, гр.Плевен бе избран инж.Васил Досев, директор „Продуктово развитие и иновации“ в „Група технология на металите-акад.Ангел Балевски“АД, включваща в състава си „Алуком“АД, гр.Плевен, „Осъм“АД, гр.Ловеч и „Центромет“АД, гр.Враца.

28 октомври 2019г.

